**Prílohy k revidovaniu ŠKVP Grösslingáčik:**

**Príloha č.1 – revidovanie ŠKVP k 1.9. 2021**

Úprava kapitol v zmysle zákona č. 56/2020 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**Kapitola:**

**4. DĹŽKA dochádzky detí a formy výchovy a vzdelávania detí**

Materská škola s celodennou výchovou a vzdelávaním poskytuje deťom predprimárne vzdelávanie v čase od 7:00 do 17:00 hodiny na základe potrieb a požiadaviek zákonných zástupcov a súhlasného stanoviska zriaďovateľa.

Do materskej školy prijímame spravidla deti od troch rokov do šiestich rokov, deti ktoré budú pokračovať v plnení povinného predprimárneho vzdelávania a deti, pre ktoré bude predprimárne vzdelávanie povinné.

Predprimárne vzdelávanie sa uskutočňuje formou:

- celodenného predprimárneho vzdelávania,

- poldenného zaškolenia v rozsahu štyroch až päť hodín denne v dopoludňajšom čase,

na žiadosť rodičov,

- spravidla samostatných tried pre deti, ktoré plnia povinné predprimárne vzdelávanie.

1. **Kapitola:**
2. **7. SPôSOB A PODMIENKY UKONČOVANIA VÝCHOVY A VZDELÁVANIA A VYDÁVANIE DOKLADU O ZÍSKANOM VZDELANÍ**
3. Predprimárne vzdelávanie ukončuje dieťa spravidla v šiestom roku, v ktorom do 31. augusta dosiahne šiesty rok veku a dosiahne školskú spôsobilosť. Predškolské vzdelávanie môže dieťa ukončiť aj vtedy, ak nedovŕšilo šiesty rok veku, ale podľa vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku /predčasné zaškolenie dieťaťa na žiadosť rodičov /. Dokladom o získanom stupni vzdelania je Osvedčenie o získaní predprimárneho vzdelávania, ktoré vydáva ZŠ s MŠ M. R. Štefánika, Grösslingova 48, Bratislava Získa ho dieťa absolvovaním povinného predprimárneho vzdelávania, Školského vzdelávacieho programu materskej školy „Grösslingáčik“ k 30.06. príslušného kalendárneho roka. Odovzdávanie osvedčení o získaní predprimárneho vzdelania sa uskutočňuje „Rozlúčkou s predškolákmi“ spojenou s kultúrnym programom, pasovaním za školákov a odovzdávaním spomienkových darčekov na materskú školu.